CELEX: 32020D0556
Language: bg
Date: 2020-04-21 00:00:00
Title: Решение (ЕС) 2020/556 на Съвета от 21 април 2020 година за удължаване на временната дерогация от Процедурния правилник на Съвета, въведена с Решение (ЕС) 2020/430, с оглед на трудностите при пътуване, предизвикани от пандемията от COVID-19 в Съюза

23.4.2020   
               
               
                  BG
               
               
                  Официален вестник на Европейския съюз
               
               
                  LI 128/1
               
            
         РЕШЕНИЕ (ЕС) 2020/556 НА СЪВЕТА
         от 21 април 2020 година
         за удължаване на временната дерогация от Процедурния правилник на Съвета, въведена с Решение (ЕС) 2020/430, с оглед на трудностите при пътуване, предизвикани от пандемията от COVID-19 в Съюза
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 240, параграф 3 от него,
         като има предвид, че:
         
                     (1)
                  
                  
                     С Решение (ЕС) 2020/430 на Съвета (1) се въведе едномесечна дерогация от член 12, параграф 1, първа алинея от Процедурния правилник на Съвета (2) по отношение на решенията за използване на обичайната писмена процедура, когато тези решения се приемат от Комитета на постоянните представители на правителствата на държавите членки (Корепер). Срокът на дерогацията изтича на 23 април 2020 г.
                  
               
                     (2)
                  
                  
                     В Решение (ЕС) 2020/430 се предвижда, че ако това е оправдано от продължаващите извънредни обстоятелства, Съветът може да поднови това решение.
                  
               
                     (3)
                  
                  
                     Като се има предвид, че извънредните обстоятелства, породени от пандемията от COVID-19, продължават и че редица извънредни превантивни и ограничителни мерки, предприети от държавите членки, все още са в сила, е необходимо да се удължи срокът на действие на дерогацията, предвидена в член 1 от Решение (ЕС) 2020/430, за допълнителен период от един месец,
                  
               ПРИЕ НАСТОЯЩОТО РЕШЕНИЕ:
         
            Член 1
            Срокът на действие на дерогацията, предвидена в член 1 от Решение (ЕС) 2020/430, се удължава с един месец, считано от 23 април 2020 г.
         
         
            Член 2
            Настоящото решение поражда действие в дeня на приемането му.
            Решението се публикува в Официален вестник на Европейския съюз.
            
         
         
            Съставено в Брюксел на 21 април 2020 година.
            
               
                  За Съвета
               
               
                  Председател
               
               G. GRLIĆ RADMAN
            
         
         
            (1)  Решение (ЕС) 2020/430 на Съвета от 23 март 2020 г. относно временна дерогация от Процедурния правилник на Съвета с оглед на трудностите при пътуване, предизвикани от пандемията от COVID-19 в Съюза (ОВ L 88 I, 24.3.2020 г., стр. 1).
         
            (2)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).